रोडवेज बस की टक्कर से बाइक सवार दो भाई घायल
भास्कर न्यूज | करौली ग्रामीण
माढ़ईगांव के पास हिंडौन डिपो की रोडवेज बस ने एक मोटरसाइकिल को टक्कर मार दी, जिससे मोटरसाइकिल पर सवार दोनों भाई गंभीर रूप से घायल हो गए, जिन्हें सामान्य चिकित्सालय में भर्ती कराने पर उन्हें गंभीर अवस्था में जयपुर रेफर कर दिया गया।
पुलिस ने बताया कि थाना टोडाभीम के गांव भीमपुरा निवासी गंगासहाय बैरवा के पुत्र रवि एवं रामराज का कांस्टेबल भर्ती परीक्षा में नम्बर गया था। इसके चलते वह अपने कागजातों का सत्यापन कराने के बाद करौली से अपने गांव वापस जा रहे थे। तभी माढ़ई के पास हिंडौन डिपो की रोडवेज बस ने मोटरसाइकिल को टक्कर मार दी। जिसमें मोटरसाइकिल सवार दोनों भाई रवि एवं रामराज गंभीर घायल हो गए, जिन्हें सामान्य चिकित्सालय करौली में भर्ती कराया गया, जहां से डॉक्टरों ने जयपुर रेफर कर दिया।
मृतक की हुई शिनाख्त, परिजनों को सौंपा शव
मासलपुर| मासलपुर-करौलीमार्ग पर बुधवार देर शाम अज्ञात वाहन की टक्कर से मृतक बाइक सवार युवक की बुधवार रात को मौत हो गई, जिसकी गुरुवार को शिनाख्त करने के बाद पुलिस ने शव का पोस्टमार्टम कराकर शव को परिजनों के सुपुर्द कर दिया है। पुलिस ने बताया कि बुधवार रात उन्हें ग्रामीणों ने सूचना दी कि बडापुरा के पास सड़क पर एक बाइक सवार का शव पड़ा है। इस सूचना पर पुलिस मौके पर पहुंची एवं शव की शिनाख्ती का प्रयास किया देर रात ग्रामीणों ने शव की शिनाख्त केशपुरा निवासी ऐरन पुत्र सलीम के रूप में की। इस पर पुलिस ने परिजनों को सूचना दी। सूचना पर केशपुरा गांव के कई ग्रामीण एवं मृतक के परिजन अस्पताल में जमा हो गए। गुरूवार को डॉ. हंसराज मीना ने शव का पोस्टमार्टम कर शव परिजनों को सुपुर्द कर दिया।
bho_Deva bho_Deva hin_Deva hin_Deva hin_Deva hin_Deva